en en en fi de fi th th en fi en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en hbs_lat en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en en en en en en en en en en en en en en en en en en en en en en es en en en en en en en en en en en en en en en en en hbs_lat en en en en en en en en en en en
Shree Batrisi Jain Co. Op. Education Society - About Anand Kalyan Nidhi
Welcome to Batrisi Jain Samaj Website
Batrisi Education Soc. BJSSY Batrisi Yuvak Sangh Anand Kalyan Nidhi Samuh Lagna Samiti Mahila Utkarsh Mandal
આજથી લગભગ ૩૫ વર્ષ પહેલા આપણી જ્ઞાતિના પીઢ, દૂરંદેશી અને હીતચિંતક વડીલોને જ્ઞાતિના કેટલાક કુટુંબોની કથળતી જતી આર્થિક પરિસ્થિતિ જોઈને તેઓ માટે કંઇક કરવું તે સમાજની પવિત્ર ફરજ છે અને તેઓની શાતા, સમાધિ વધે અને એક યા બીજી રીતે તેમના સહયોગી થવા માટે કંઇક કરવું અનિવાર્ય છે તેવો વિચાર આવ્યો.
તેના અનુસંધાને શ્રીયુક રસિકલાલ ચીમનલાલ મોદીના પ્રમુખસ્થાને તા. ૧૫-૦૯-૧૯૮૩ના રોજ કેટલાક વડીલોએ એકઠા થઈને "આનંદ કલ્યાણ નિધિ ટ્રસ્ટ"ની સંસ્થા રજીસ્ટર કરી. સંસ્થાનો મૂળભૂત ઉદ્દેશ માત્ર અને માત્ર જરૂરિયાત મંદ વ્યક્તિઓને ઉપયોગી થવાય તેવો દ્રઢ સંકલ્પ હતો.
સૌ પ્રથમ જરૂરિયાતમંદ કુટુંબોને અન્ન વિતરણ કરવાનું નક્કી કર્યું અને ફાળો ઉઘરાવવાનું નક્કી કર્યું. સમાજની એક વ્યક્તિએ વડીલોને કહ્યુંકે આપ ફાળો ઉઘરાવવાની શરૂઆત કરો અને ખૂટતી તમામ રકમ હું આપીશ. આ એક જ વ્યક્તિની હિંમતથી સંસ્થાનું કામ સરળ થઇ ગયું. ત્યારબાદ અન્ન વિતરણની સાથે ગૃહ ઉદ્યોગ માટે શિવણના સંચા, સાઇકલ વિગેરેની સગવડ માટે વગર વ્યાજની લોન આપવાનું શરુ કર્યું.
સંસ્થાના વધુ વિકાસ માટે તા. ૨૬-૦૭-૧૯૯૮ના રોજ શાહપુર ચુનારાના ખાંચે જૈન વાડીમાં એક સભાનું આયોજન કરવામાં આવ્યું. આ સભામાં ખુબજ ઉત્સાહ સાથે જ્ઞાતિ બંધુઓએ રસ લીધો અને રૂપિયા ત્રીસ લાખ જેટલી માતબર રકમ ભેગી થઇ. તે જ ચુનારા ના ખાંચામાં એક મકાન સંસ્થાને દાનમાં મળ્યું અને ત્યાં મહિલા ગૃહ ઉદ્યોગનું કામ ચાલુ કર્યું. આમ સંસ્થા વિકાસ ના પગલાં ભરતી થઇ.
તા. ૨૦-૦૨-૨૦૦૫ના રોજ જ્ઞાતિના હોલમાં આજદિન સુધી દાનનો અને સહયોગી થવાનો લાભ લેનાર મહાનુભાવોની અનુમોદના કરવા માટે એક જાહેર કાર્યક્રમ પૂજ્ય આચાર્ય ભગવંત શ્રી હેમરત્નસુરીશ્વરજી ની નિશ્રામાં યોજવામાં આવ્યો. પૂજ્યશ્રીનું સાધર્મિક ભક્તિ ઉપરનું ભાવ સભર પ્રવચન અને પવિત્ર વાણીના પ્રભાવે જોત જોતામાં રૂપિયા અઠ્ઠાવન લાખનું ભંડોળ એકત્રિત થયું.
તે જ સભામાં વ્યક્તિગત રીતે અનેક વ્યક્તિઓ આ પ્રવૃત્તિમાં લાભ લઇ જોડાય તે હેતુથી સાધર્મિક દત્તક કુટુંબની યોજના - જેમાં એક વ્યક્તિ રૂ. ૨૫૦૦/-નું દાન આપી એક વર્ષ માટે એક કુટુંબ દત્તક લઇ શકે અને બાકીની રકમ સંસ્થા જોડે તેમ નક્કી કરવામાં આવ્યું.
આજદિન સુધીમાં લગભગ ૨૯૦ કુટુંબોને તેનો લાભ મળ્યો છે અને હાલ પણ તે પ્રવૃત્તિ ચાલુ છે જેમાં વ્યક્તિ પોતાના ઘરના યોગ્ય પ્રસંગોએ એક અથવા વધુ કુટુંબોને દત્તક લે છે અને આ પ્રવૃત્તિને વેગવંતી રાખે છે.
તા. ૦૫-૦૪-૨૦૧૫ના રોજ સંસ્થાના પ્રમુખસ્થાને રહીને તન, મન અને ધનથી સેવા આપનાર શેઠ શ્રી કાંતિલાલ અમૃતલાલ શાહ (ગામ - વહેલાલ) નું. બહુમાન કરેલ.
હાલમાં પ્રમુખ સ્થાને શેઠ શ્રી વિજયભાઈ હઠીસિંગ શાહ (ગામ - અડાલજ) તથા ઉપ પ્રમુખ સ્થાને શેઠ શ્રી કલ્પેશભાઈ વનમાળીદાસ શાહ (ગામ - સાંતેજ) ના માર્ગદર્શન હેઠળ હોદ્દેદારો દ્વારા આ સંસ્થાની પ્રવૃત્તિ ખુબ જ સરળતાથી ચાલે છે.
હાલમાં સંસ્થા નીચેના કાર્યો સેવાકીય રીતે કરે છે.
(૧) અન્ન વિતરણ પ્રવૃત્તિ
(૨) વિદ્યાભ્યાસમાં યોગ્ય અનુદાન
(૩) ગૃહ ઉદ્યોગ માટે વગર વ્યાજની લોન
આપશ્રીને વિનંતીકે સંસ્થાને નીચે જણાવેલ યોજનામાં લાભ લઇ જ્ઞાતિબંધુઓને શાતા અને સમાધિ આપવામાં મદદરૂપ થશો
આધાર સ્થંભ રૂ. ૧૧૧૧૧૧=૦૦
ડોનર (લાઈફ) મેમ્બર; રૂ. ૧૧૧૧૧=૦૦
એક કુટુંબ એક વર્ષ માટે દત્તક યોજના રૂ. ૫૦૦૦=૦૦
Working under one roof
Batrisi Jain Samaj Suraksha Yojana
Some other useful link
© 2018, Shri Batrisi Jain Co. Op. Education Soc. Limited
Designed & Developed by Labdhi Business Solutions